**Nafarroako Kooperatiben Erregistroan inskribatzeko egintzak, nahitaezkoak, aukerakoak eta gordailutze hutsekoak**

(14/2006 Foru Legea, abenduaren 11koa, Nafarroako Kooperatibei buruzkoa; 17. artikulua. 112/1997 Foru Dekretua, apirilaren 21ekoa, Nafarroako Kooperatiben Erregistroaren antolaketa eta funtzionamenduaren araubidea onartzen duena).

**1. Nahitaez inskribatu behar diren egintzak**

A) Eskritura publikoa, ebazpen judiziala edo administrazio-ebazpena aurkeztuz:

* Eraketa.
* Estatutu sozialen aldaketa edo egokitzapena.
* Izaera desberdineko sozietate bihurtzea edo alderantziz.
* Bat-egitea.
* Zatiketa.
* Deskalifikazioa.
* Desegitea, Likidazioa.
* Kudeaketa eta administraziorako ahalak ematea.
* Ahal horiek aldatzea, baliogabetzea eta ordeztea.

B) Lehendakariaren eta idazkariaren –edo, hala badagokio, administratzaile bakarraren– sinadurekin egindako ziurtagiriaren bidez, notarioak legitimatuta, edo, halakorik ezean, Nafarroako Kooperatiben Erregistroko arduradunak edo entitatearen egoitza sozialeko udaleko idazkariak kautotuta:

* Zuzendaritza Kontseiluko kideak edo, hala badagokio, administratzaile bakarreko kideak izendatzea, kargutik kentzea eta errebokatzea, baita kontu-ikuskatzaileak eta likidatzaileak ere.
* Helbide soziala udalerri berean aldatzea.
* Kooperatiben arteko akordioak.

**2. Nahitaezko gordailuak Nafarroako Kooperatiben erregistroan**

Erregistroko idatzoharra eginen da gordailutu beharreko dokumentazioarekin batera lehendakariaren eta idazkariaren, edo administratzaile bakarraren sinadurekin egindako ziurtagiria aurkeztu ondoren, notarioak legitimatuta, edo, halakorik ezean, Nafarroako Kooperatiben Erregistroko arduradunak edo entitatearen egoitza sozialeko udaleko idazkariak kautotuta:

* Ekitaldi ekonomiko bakoitzari dagozkion kontuak, Batzar Nagusiak onartutakoak, balantzea, galera eta irabazien kontua eta jardueren memoria jasotzen dituztenak.
* Sozietatearen trafikoari buruzko liburuak eta agiriak, sozietatea likidatzen bada.
* Barne-araubideko erregelamenduak.

**3. Hautazko egintza inskribagarriak**

Lehendakariaren eta idazkariaren –edo administratzaile bakarraren– sinadurekin egindako ziurtagiriaren bidez, notarioak legitimatuta, edo, halakorik ezean, Nafarroako Kooperatiben Erregistroko arduradunak edo entitatearen egoitza sozialeko udaleko idazkariak kautotuta:

* Kooperatibaren zuzendaria, errekurtso-batzordeko kideak edo erakundearen estatutu-arauek sortu eta araututako beste edozein organo borondatez izendatzea.